Stephen Vincent Benét
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Stephen Vincent Benét var en amerikansk dikter, og bror av William Rose Benét. Han debuterte allerede i 1915 med Five Men and Pompey, siden fulgte blant annet A Ballad of William Sycamore (1923).
Med John Brown's Body (1928, Pulitzerprisen i 1929) vant han berømmelse. Det er en lang beretning på vers om den amerikanske borgerkrigen. I 1931 kom Ballads and Poems 1915–30.Benét skrev også romaner, blant annet Spanish Bayonet (1926), og noveller. I novellesamlingen Thirteen O'Clock (1937) finnes den kjente The Devil and Daniel Webster, som han i 1939 skrev om som libretto til musikk av Douglas Moore. I Nightmare at Noon (1940) advarte han sine landsmenn mot fascismen.Western Star (1943, Pulitzerprisen) er første del av et planlagt episk dikt han aldri rakk å fullføre, om vandringen mot vest. Selected Works ble utgitt i 1942, Selected Letters i 1960. Les mer i Store norske leksikon USAs litteratur